RESOLUCIÓN do 24 de xuño de 2025 pola que se dá publicidade ás axudas concedidas e denegadas para a colleita en verde da viña en Galicia, da convocatoria do ano 2025, ao abeiro da Orde do 4 de abril de 2025 (código de procedemento MR446C).
Consellería do Medio Rural — III. Outras disposicións — 02/07/2025

De conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, os actos administrativos publicaranse no
Diario Oficial de Galicia
. A devandita publicación producirá os efectos da notificación e a súa data será a única válida para o cómputo dos prazos.
Por outra parte, de conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, a cantidade concedida, a persoa beneficiaria e a finalidade ou finalidades da subvención.
Segundo o artigo 11 da Orde do 4 de abril pola que se establecen as bases reguladoras das axudas para a colleita en verde da viña en Galicia e se convocan para o ano 2025 (DOG núm. 69, do 9 de abril):
«Publicarase no
Diario Oficial de Galicia
(DOG), de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, a resolución de concesión e de denegación, que producirá os efectos da notificación».
A Orde do 4 de abril de 2025 pola que se establecen as bases reguladoras das axudas á colleita en verde da viña en Galicia e se convocan para o ano 2025 (código de procedemento MR446C) ten por obxecto establecer as bases reguladoras das axudas para a intervención de colleita en verde do viñedo de Galicia (procedemento MR446C) e realizar a súa convocatoria para o ano 2025, en réxime de concorrencia competitiva, conforme os requisitos e condicións establecidos para esta intervención nas disposicións xerais do ámbito comunitario, estatal e autonómico e, en particular, no Real decreto 905/2022, do 25 de outubro, polo que se regula a Intervención sectorial vitivinícola no marco do Plan estratéxico da política agrícola común, e as súas modificacións.
A colleita en verde terá como finalidade evitar unha crise de mercado e recobrar o equilibrio da oferta e da demanda no mercado vitivinícola.
Poderán ser beneficiarias destas axudas as persoas viticultoras cuxos viñedos se destinen á produción de uva para vinificación e que cumpran coa normativa vixente en materia de plantacións de viñedo, para todas as superficies de viñedo da súa explotación e coas disposicións relativas ás declaracións obrigatorias do sector vitivinícola.
O financiamento das axudas recollidas nesta orde procede do Fondo Europeo Agrícola de Garantía (Feaga) e efectuarase con cargo á aplicación orzamentaria da Lei de orzamentos da Comunidade Autónoma de Galicia 15.04.713C 772.1 (código de proxecto 2007.00437), cun importe de 600.000 euros para o ano 2025.
Na súa virtude, a Dirección Xeral de Gandaría, Agricultura e Industrias Agroalimentarias, por delegación da Consellería,
Publicar no
Diario Oficial de Galicia
as axudas concedidas e denegadas ao abeiro da Orde do 4 de abril de 2025 pola que se establecen as bases reguladoras das axudas á colleita en verde da viña en Galicia e se convocan para o ano 2025 (código de procedemento MR446C), que figuran como anexo desta resolución.
Santiago de Compostela, 24 de xuño de 2025
Examinadas as solicitudes de axuda ao abeiro da Orde do 4 de abril de 2025 pola que se establecen as bases reguladoras das axudas á colleita en verde da viña en Galicia e se convocan para o ano 2025 (código de procedemento MR446C) e verificado o cumprimento dos requisitos para a súa concesión, resulta o seguinte:
Antecedentes.
1. O día 9.4.2025 publícanse as bases reguladoras das axudas e a súa convocatoria.
2. As axudas convócanse en réxime de concorrencia competitiva conforme os requisitos e condicións establecidos para esta intervención nas disposicións xerais do ámbito comunitario, estatal e autonómico e, en particular, no Real decreto 905/2022, do 25 de outubro, polo que se regula a Intervención sectorial vitivinícola no marco do Plan estratéxico da política agrícola común, e as súas modificacións.
3. Con data do 26.5.2025 o órgano colexiado aplicou os criterios de prioridade para que a persoa titular da Subdirección Xeral de Explotacións Agrarias elaborase a lista provisional coas parcelas admisibles.
6. Con data do 27.5.2025 publicouse na páxina web da Consellería do Medio Rural (https://mediorural.xunta.gal/gl/temas/explotacions/vinedo) a lista provisional coas parcelas admisibles e deuse un prazo de 7 días para presentar alegacións.
7. Con data do 6.6.2025 a persoa titular da Dirección Xeral de Gandaría, Agricultura e Industrias Agroalimentarias comunicou a lista definitiva de parcelas admisibles e priorizadas á Subdirección Xeral de Froitas Hortalizas e Vitivinicultura.
8. Con data do 13.6.2025 a Subdirección Xeral de Froitas Hortalizas e Vitivinicultura elaborou a lista definitiva de parcelas admitidas, que foi comunicada á nosa comunidade autónoma.
9. A persoa titular da subdirección xeral, o 18.6.2025, emite a proposta de resolución.
Consideracións legais e técnicas.
1. Orde do 4 de abril de 2025 pola que se establecen as bases reguladoras das axudas á colleita en verde da viña en Galicia e se convocan para o ano 2025 (código de procedemento MR446C).
2. O artigo 9.6 indica que a persoa titular da Dirección Xeral de Gandaría, Agricultura e Industrias Agroalimentarias, por delegación da persoa titular da Consellería do Medio Rural, en virtude da Orde da Consellería do Medio Rural do 17 de novembro de 2015, vista a lista definitiva elaborada pola Subdirección Xeral de Froitas Hortalizas e Vitivinicultura, ditará a correspondente resolución antes do 30 de xuño. Transcorrido o dito prazo sen que se ditase e notificase a correspondente resolución, a persoa solicitante poderá entender desestimada a súa solicitude.
2. Lei 9/2007, do 13 de xuño, de subvencións de Galicia (DOG núm. 121, do 25.6.2007).
3. Decreto 11/2009, do 8 de xaneiro, polo que se aproba o Regulamento da Lei 9/2007 (DOG núm. 20, do 29.1.2009).
4. Proposta de resolución.
Vista a proposta da Subdirección Xeral de Explotacións Agrarias,
A concesión da axuda dos expedientes para a colleita en verde de 2025 en Galicia que se detallan no anexo I desta resolución por unha contía de axudas de 63.477,79 euros.
A denegación da axuda dos expedientes para a colleita en verde de 2025 en Galicia que se detallan no anexo II e no anexo III polos motivos indicados.
Contra esta resolución a persoa interesada poderá interpoñer, potestativamente, recurso de reposición ante a persoa titular da Consellería do Medio Rural, no prazo dun mes ou directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses. Todo isto consonte o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, e 10 e 46 da Lei 29/1998, do 13 de xullo, reguladora da xurisdición contencioso-administrativa. Ambos os prazos se computarán a partir do día seguinte ao da notificación desta resolución, sen prexuízo de que a persoa interesada poida exercer calquera outro dereito que xulgue pertinente.
Santiago de Compostela, 23 de xuño de 2025. A conselleira do Medio Rural, P.D. (Orde do 17.11.2015; DOG núm. 223, do 23 de novembro), Silvestre José Balseiros Guinarte, Director xeral de Gandaría, Agricultura e Industrias Agroalimentarias